Nuuk, 26/5-2020

I henhold til § 37, stk. 1 i Inatsisartuts Forretningsorden fremsætter jeg hermed følgende spørgsmål til Naalakkersuisut:

**Spørgsmål til Naalakkersuisut:**

1. **Hvor mange herboende passagerer ønsker at få refunderet deres billetter ved Air Greenland, som følge af Covid-19 i 2020?**
2. **Hvor meget vil det koste Air Greenland at refundere det fulde beløb til herboende passagerer, der ikke ønsker at benytte sig af røde billetter i 2020?**
3. **Hvor mange penge har Air Greenland modtaget fra landskassen, som følge af deres kontrakter med Naalakkersuisut som følge af Covid-19?**
4. **Hvor meget billigere er det for landskassen at benytte Air Greenland på ruten mellem Danmark-Grønland, end at sætte ruten i åbent udbud?**
5. **Har Naalakkersuisut nogen planer om ikke at lade flyvninger til Grønland være baseret på offentligt tilskud?**
6. **Hvilke muligheder er der for at lade andre selskaber få tilladelse til at flyve til Grønland fra andre lande, i stedet for at benytte Air Greenland?**

(Medlem af Inatsisartut, Pele Broberg, Partii Naleraq)

**Begrundelse:**

Som det efterhånden er tydeligt i medierne, så har Naalakkersuisut valgt udelukkende at benytte Air greenland til bestemte ruter. I denne krisetid er det vigtigere end nogensinde før at sikre rettidigt omhu med borgernes penge, og derfor er især Naalakkersuisuts lemfældige omgang med borgernes penge naturligt i fokus i medierne.

En del af begrundelsen for at det gav mening med at købe Air Greenland, var en påstået fuld kontrol med selskabet, som et selskab der er ejet af det grønlandske folk. Denne effekt er indtil videre klart udeblevet, hvor borgere der er bekymret for at rejse ikke har kunne møde forståelse fra selskabets side for at kunne få refunderet deres billetter.  
Hvis landskassen skal sættes til at kompensere sådanne tiltag, så kræves der et klart overblik over beløbets størrelse.

Det er kommet frem i medierne at en fremtrædende politiker har rejst i servicekontrakt område uden at være nødvendighedsrejsende. Samtidig kom det frem at nødvendighedsrejsende i disse områder rejste på egen regning mens alle passagerer med Air Greenland fra Danmark har rejst på det offentliges regning. Det er klart uacceptabelt at nødvendighedsrejsende i servicekontrakt områder har skulle betale for deres rejse, mens det tilsvarende har været gratis for nødvendighedsrejsende udenfor servicekontrakt områder. Derfor er det vigtigt for befolkningen at få at vide hvad man har betalt for denne ydelse.

Med Covid-19 store påvirkning af hele rejsebranchen, så står det klart at mange selskaber har betydeligt overkapacitet, blandt andet i Danmark. Dette giver mulighed for at sikre en ydelse til at lavere pris, og i den forbindelse er det vigtigt at få afklaret hvor meget billigere Air Greenland har været, siden selskabet er blevet valgt til at varetage flyvninger mellem Grønland og Danmark blandt andet med mellemlanding i Island.

Samtidig giver ovenstående mulighed for at sikre bedste og billigste operatør der kan give passagererne fuldt fleksible billetter, uden offentligt tilskud. Men dette kræver dog viden om hvilket prisniveau de forskellige operatører måtte kunne tilbyde.

Svar udbedes inden ti arbejdsdage.